open-index/open-wikipedia-markdown huggingface dataset:
एमनेस्टी इंटरनेशनल

**एमनेस्टी इंटरनेशनल** () एगो इंटरनेशनल एनजीओ बाटे जेकर मुख्यालय यूनाइटेड किंगडम में बा आ ई मानवाधिकार खातिर काम करे ला। खुद एकरे दावा अनुसार एकर मेंबर आ सपोर्टर लोग एक करोड़ (दस मिलियन) बाटे।

संस्था के मिशन, एकरे कथन के हिसाब से, कैंपेन चलावल हवे "एगो अइसन दुनियाँ खातिर जेह में हर ब्यक्ति मानवाधिकारन के युनिवर्सल डिक्लेरेशन आ अउरी अन्य इंटरनेशनल मानवाधिकार घोषणा सभ के तहत निहित मानवाधिकार सब के सुबिधा ले सके"

एमनेस्टी इंटरनेशनल के अस्थापना 1961 में लंदन में भइल, *द ऑब्जर्वर* में २८ मई १९६१ में वकील पीटर बेनसन के लिखल *दि फॉरगॉटेन प्रिजनर्स* लेख के छपे के बाद, एमनेस्टी के काम हवे मानवाधिकार संबंधी उत्पीड़न के ओर धियान दियावल आ ई इंटरनेशनल कानून के साथे अपना के संगत रख के कैंपेन चलावे ला, आम जनता के राय के प्रेरित करे खाती कि सरकारन पर दबाव बनावल जा सके जहाँ मानवाधिकार के हनन हो रहल बाटे। एमनेस्टी के मान्यता बाटे कि मौत के सजा "मानवाधिकार सभ के नकारे के सबसे आत्यंतिक, न पलटल जा सके वाला" रूप हवे। एह संस्था के 1977 नोबल शांति पुरस्कार मिलल एकरे द्वारा "टार्चर के खिलाफ मानव गरिमा के रक्षा" खातिर, आ 1978 में मानवाधिकारन के क्षेत्र में यूनाइटेड नेशंस प्राइज मिलल।

इंटरनेशनल स्तर पर मानवाधिकारन खातिर काम करे वाली संस्था सभ में, *इंटरनेशनल फेडरेशन फ़ॉर ह्यूमन राइट्स* आ *एंटी-स्लेवरी इंटरनेशनल* के बाद, एमनेस्टी तिसरा अइसन संस्था बा जेकर सबसे पुरान इतिहास होखे।

भारत में, एमनेस्टी इंटरनेशनल इंडिया, एमनेस्टी इंटरनेशनल के चलावल जा रहल मानवाधिकार आंदोलन के हिस्सा हवे आ एकर रजिस्टर्ड ऑफिस कर्नाटक के बंगलूरू में बाटे।

## संदर्भ

श्रेणी:इंटरनेशनल ऑर्गेनाइजेशन
मैन एंड बायोस्फियर प्रोग्राम

***मैन एंड बायोस्फियर प्रोग्राम*** () (मतलब: मनुष्य आ बायोस्फियर कार्यक्रम) एगो अंतरसरकारी साइंटिफिक प्रोग्राम हवे, यूनेस्को (UNESCO) द्वारा 1971 में लांच कइल गइल ई प्रोग्राम, लोग आ उनहन लोगन के पर्यावरण के बीचा के संबंध सुधारे आ बेहतर बनावे खातिर साइंटिफिक आधार अस्थापित करे के लक्ष्य रखे ला।

जनवरी 2021 तक के आँकड़ा अनुसार, 714 गो बायोस्फियर रिजर्व सब के कुल 129 देसन में, जेह में 21 गो ट्रांसबाउंड्री बाड़ें (एक से अधिका देस में फइलल बाड़ें), के बायोस्फियर रिजर्व सभ के बैस्विक नेटवर्क (World Network of Biosphere Reserves) में शामिल कइल गइल बाटे।

## इहो देखल जाय
* भारत में बायोस्फियर रिजर्व सभ के लिस्ट
* बायोस्फियर रिजर्व सभ के बैस्विक नेटवर्क

## संदर्भ

## बाहरी कड़ी
* ऑफिशियल वेबसाइट
* सर्च सुबिधा, मैन एंड बायोस्फियर प्रोग्राम

श्रेणी:पर्यावरण
श्रेणी:यूनेस्को
बायोस्फियर

**बायोस्फियर** चाहे **बायोस्फीयर** (; हिंदी: जैवमंडल), चाहे **जीवमंडल**, जेकरा के **इकोस्फियर** (ecosphere) भी कहल जाला, पृथिवी पर मौजूद सगरी इकोसिस्टम सभ के समेकित इकाई हवे। ई पृथिवी के जीवन वाला मंडल हवे; आसान भाषा में, पृथिवी पर जहाँ-जहाँ जिंदा जीवधारी पावल जालें ऊ सगरी इलाका एगो जियतार सिस्टम हवे आ जीवमंडल चाहे बायोस्फियर कहाला। भूगोल में ई थलमंडल (लिथास्फियर), वायुमंडल आ जलमंडल (हाइड्रोस्फियर) के साथे मिल के पूरा पृथिवी के चार गो प्रमुख मंडल सभ में से एक हवे।

बायोस्फियर एगो जिंदा सिस्टम के रूप में काम करे ला आ एक तरह से पूरा पृथिवी के बैस्विक इकोसिस्टम हवे। जहाँ तक ले पदार्थ के मामिला बा, ई एगो बंद सिस्टम हवे जहाँ कौनों पदार्थ के बाहर से प्रवेश भा बाहर निकास ना होला। एनर्जी के मामिला में ई एगो खुला सिस्टम हवे, सुरुज के रोशनी, मने की घाम से जिंदा पौधा सभ फोटोसिंथेसिस क के ओकरा के केमिकल एनर्जी में बदले लें जे पूरा जीवधारी सभ द्वारा इस्तेमाल होला आ अंत में गर्मी के रूप में पृथिवी से बहरें रेडियेट हो जाला।

## इहो देखल जाय
* थलमंडल, वायुमंडल आ जलमंडल
* बायोस्फियर रिजर्व
* मैन एंड बायोस्फियर प्रोग्राम
* इकोसिस्टम

## संदर्भ


श्रेणी:पर्यावरण
श्रेणी:इकोसिस्टम
भारत के बायोस्फियर रिजर्व सभ के लिस्ट

भारत सरकार द्वारा **भारत में** कुल 18 गो **[[बायोस्फियर रिजर्व]]** अस्थापित कइल गइल बाड़ें। इनहना में 12 गो अइसन बाड़ें जे यूनेस्को द्वारा मान्यता प्राप्त हवें आ बायोस्फियर रिजर्व सभ के बैस्विक नेटवर्क के हिस्सा हवें।

## यूनेस्को के वल्ड नेटवर्क में शामिल

## संदर्भ

श्रेणी:भारत संबंधी लिस्ट
श्रेणी:बायोस्फियर
बायोस्फियर रिजर्व

**बायोस्फियर रिजर्व** एक तरह के संरक्षित आ सुरक्षित पर्यावरण-महत्त्व के इलाका आ इकोसिस्टम होखे लें जहाँ मनुष्य आ प्रकृति के बीच आपसी संबंध के अध्ययन आ सुरक्षा दुनों कइल जाला। आमतौर पर ई सरकार द्वारा घोषित संरक्षित क्षेत्र होखे लें। यूनेस्को के मैन एंड बायोस्फियर प्रोग्राम जे 1971 में लांच भइल, बायोस्फियर रिजर्व सभ के बैस्विक नेटवर्क के अस्थापना में सहायक भइल बाटे।

## इहो देखल जाय
* भारत में बायोस्फियर रिजर्व सभ के लिस्ट
* बायोस्फियर रिजर्व सभ के बैस्विक नेटवर्क

## संदर्भ

## बाहरी कड़ी
* बायोस्फियर रिजर्व का होला, UNESCO के वेबसाइट पर
* भारत में बायोस्फियर रिजर्व, यूनेस्को के लिस्ट

श्रेणी:बायोस्फियर
श्रेणी:प्रोटेक्टेड एरिया
बायोस्फियर रिजर्व सभ के बैस्विक नेटवर्क

**बायोस्फियर रिजर्व सभ के बैस्विक नेटवर्क** (World Network of Biosphere Reserves) इंटरनेशनल स्तर पर सुरक्षित प्राकृतिक एरिया सभ के नेटवर्क हवे, एकरे अंतर्गत आवे वाला सुरक्षित इलाका सभ के बायोस्फियर रिजर्व के नाँव से जानल जाला आ ई मनुष्य आ पर्यावरण के बीचा में सामंजस्य बनावे के जगह आ अइसन अध्ययन आ रिसर्च खातिर चिन्हित एरिया हवें; इनहन के मकसद सस्टेनेबल बिकास के बढ़ावा दिहल हवे। ई यूनेस्को (UNESCO) के मैन एंड बायोस्फियर प्रोग्राम (MAB) के तहत अस्थापित भा पहिचानल गइल एरिया हवें।

## इहो देखल जाय
* बायोस्फियर रिजर्व
* भारत में बायोस्फियर रिजर्व सभ के लिस्ट

श्रेणी:बायोस्फियर
नेचर रिजर्व

**नेचर रिजर्व** (; अरथ: प्राकृतिक संरक्षित भंडार) एक तरह के सुरक्षित इलाका होलें जे अपना बनस्पति, जियाजंतु चाहे कौनों किसिम के अन्य प्राकृतिक बिसेसता के कारन, जइसे कि भूबैज्ञानिक महत्व के चीज होखे के कारन, सुरक्षित होखे ले आ इनहन के मैनेजमेंट एह तरीका से कइल जाला कि इनहन के संरक्षण (कंजर्वेशन) हो सके, आ ई इलाका रिसर्च आ अध्ययन खातिर मोका उपलब्ध करावे लें।

अइसन इलाका सभ देस के सरकार द्वारा घोषित रूप से कंजर्वेशन खातिर सुरक्षित हो सके लें, प्राइवेट संपत्ती के रूप में सुरक्षित हो सके लें, चाहे कौनों रिसर्च सेंटर के संपत्ति के रूप में सुरक्षित हो सके लें। नेचर रिजर्व सभ आइयूसीएन के सुरक्षित इलाका कटेगरी सभ के अनुसार सुरक्षित होखे लें।

नेचर रिजर्व सभ के अउरी कई नाँव से अलग-अलग जगह पर बोलावल जाला: **वाइल्डलाइफ़ रिफ्यूज** (wildlife refuge), **वाइल्डलाइफ़ सैंक्चुअरी** (wildlife sanctuary), **[[बायोस्फियर रिजर्व]]** चाहे **बायो रिज़र्व** (biosphere reserve or bioreserve), **प्राकृतिक** चाहे **प्रकृति पर्जर्व** (natural or nature preserve), चाहे **प्रकृति कंजर्वेशन एरिया** (nature conservation area)। भारत में इनहन के बायोस्फियर रिजर्व कहल जाला आ वर्तमान में भारत में 18 गो अइसन इलाका बाड़ें जिनहन में से 11 गो बायोस्फियर रिजर्व सभ यूनेस्को (UNESCO) के मैन एंड बायोस्फियर प्रोग्राम के तहत आवे लें आ बायोस्फियर रिजर्व सभ के बैस्विक नेटवर्क (World Network of Biosphere Reserves) में शामिल कइल गइल बाड़ें।

## संदर्भ


श्रेणी:प्रोटेक्टेड एरिया
श्रेणी:जमीन उपयोग
श्रेणी:प्रकृति
वैनगंगा नदी

**वैनगंगा नदी** भारतीय राज्य मध्य प्रदेश आ महाराष्ट्र में बहे वाली, गोदावरी थाला के एगो प्रमुख नदी हवे। वैनगंगा नदी के सुरुआत मध्य प्रदेश के सिवनी जिला में महादेव पहाड़ी से होखे ला आ मध्य प्रदेश आ महाराष्ट्र में लगभग  बहे के बाद महाराष्ट्र आ तेलंगाना के सीमा पर वर्धा नदी के साथे संगम के बाद ई दुनों मिल के प्राणहिता नदी के नाँव से जानल जालीं आ तेलंगाना के कालेश्वरम में गोदावरी नदी में मिले लीं।

वैनगंगा के सभसे प्रमुख सहायिका नदी कन्हान नदी हवे। एह नदी के थाला में कई गो छोट-बड़ बंधा बनावल गइल बाड़ें। वैनगंगा के नाँव परसिद्ध साहत्यिक रचना जंगल बुक में आवे ला।

## इहो देखल जाय
* वर्धा नदी
* प्राणहिता नदी
* गोदावरी नदी

## संदर्भ

श्रेणी:मध्य प्रदेश के नदी
श्रेणी:महाराष्ट्र के नदी
मेरोप्स हिरुंडीनियस

***मेरोप्स हिरुंडीनियस*** (अंग्रेजी: swallow-tailed bee-eater, *स्वैलो-टेल्ड बी-ईटर* ; बैज्ञानिक नाँव: *Merops hirundineus*) पतरेंगा परिवार, *मेरोपिडाई* के एगो लगभग पासराइन चिरई हवे। ई उप-सहारा क्षेत्र, अफिरका में प्रजनन करे ले आ मुख्य रूप से ई प्रवासी पक्षी हवे जे बरखा के हिसाब से आवास-प्रवास करे ले।

ई प्रजाति, अउरी पतरेंगा चिरई सब के नियर, चटक रंग के आ छरहर आकृति के होखे ले। एकर रंग आ दू भाग में बँटल पोंछ एकरा के पहिचान करे में कौनों गलती ना होखे देलें। ई मुख्य रूप से हरियर रंग के होखे ले आ नरेटी पीयर रंग के होला, गौर्गेटी नीला रंग के आ आँख के पट्टी करिया रंग के आ ठोर करिया रंग के होखे ला। ई चिरई करीबन 20&ndash;22&nbsp;सेमी तक ले लमहर हो सके ले जेकर पाँख लमहर हरियर चाहे नीला होखे लीं आ दू हिस्सा में बँटल होखे लीं। नर आ मादा दुन्नों एकही नियर होखे लें।

ई अइसन चिरई हवे जे बाकी पतरेंगा सभ के तुलना में बेसी जंगल वाला इलाका पसंद करे ले। हालाँकि, ई चिरई आसानी से देखल जा सके ले। जइसन कि इनहन के अंग्रेजी नाँव बी-ईटर हवे, ई छोट-छोट किरौना खालीं, जइसे की माछी, हाड़ी, आ अउरी अइसने उड़े वाला किरौना जिनाहन के ई उड़ान के दौरान हवा में झपट के पकड़ लेवे लीं। एकर अबाबील नियर पोंछ एकरा के मधुमाछी सभ के शिकार करे में बेहतर बनावे ले।

ई पतरेंगा सभ जोड़ा में चाहे बहुत छोट-छोट समूह के रूप में कालोनी बना के बलुआ तीरे सभ पर आपन खतोना बनावे लें, चाहे अइसने सपाट मैदानी जमीन पर। कुछ अपेक्षाकृत लमहर सुरंग नियर बना के ओही में ई 2 से 4 ठे गोलाई लिहले उज्जर अंडा देवे लीं। ई चिरई समूह में, मने की मंडली बना के शिकार चरे लीं आ आराम करे लीं।

## संदर्भ

## बाहरी कड़ी

* Swallow-tailed bee-eater - Species text in The Atlas of Southern African Birds.
माउंट कोज़ीओस्को

**माउंट कोज़ीओस्को** चाहे **कोज़ीऑस्को परबत** (, उच्चा.:  ;) आस्ट्रेलिया मुख्यभूमि के सभसे ऊँच परबत हवे। समुंद्र तल से 2,228 metres (7,310&nbsp;ft) के ऊँचाई वाला ई परबत, ग्रेट डिवाइडिंग रेंज के स्नोई परबत श्रेणी में बाटे आ ऑस्ट्रेलिया के न्यू साउथ वेल्स राज्य में पड़े ला। एकरे आसपास के इलाका, एह पहाड़ सहित, कोज़ीऑस्को नेशनल पार्क के रूप में संरक्षित कइल गइल बा जे ऑस्ट्रेलियाई आल्प्स नेशनल पार्क आ रिज़र्व के हिस्सा हवे।

## संदर्भ

श्रेणी:ऑस्ट्रेलिया के भूगोल
ताजा पानी

**ताजा पानी**, चाहे **मीठा पानी** भा **मीठ पानी**, अंग्रेजी में ***फ़्रेश वाटर*** (Fresh water) कौनों भी अइसन प्राकृतिक रूप से पावल जाए वाला ठोस बरफ के जमल रूप में चाहे लिक्विड पानी हवे जे नमकीन भा नुनछाह न होखे, मने की जेह में बहुत बेसी मात्रा में नमक आ अउरी ठोस पदार्थ न घुलल होखें। ई नाँव खासतौर से समुंद्री आ खारी झील सभ के खारा पानी आ समुंद्र किनारे के *ब्रैकिश वाटर* के अलगा करे खातिर हवे, एह में कुछ खनिज से भरपूर पानी सामिल कइल जाला जे नुनछाह न होखे। ई ताजा पानी चाहे फ्रेशवाटर पृथिवी के दुनो ध्रुव आ ऊँचाई पर जमल बरफ के चद्दर के रूप में हो सके ला, ग्लेशियर आ ग्लेशियर के पघिलाव से बने वाला पानी हो सके ला, प्राकृतिक रूप से बरखा के पानी, बरफबारी के पघिलाव से निकलल पानी हो सके ला चाहे जमीन के ऊपर नदी, झील, ताल, तालाब, इनार वगैरह में एकट्ठा पानी हो सके ला, जमीन के भीतर पावल जाए वाला जमीनभीतरी पानी (ग्राउंडवाटर) हो सके ला।

जिंदा जीवधारी सभ, मनुष्य से ले के जिया जंतु आ बनस्पति सभ ले, सभका के पानी पर निर्भरता होखे ले। जहाँ कुछ जीवधारी खारा पानी में भी जिंदा रह सके लें, ज्यादातर जीव आ बनस्पति सभ खातिर खारापन के बिना, इहे ताजा पानी के जरूरत होखे ला।

ताजा पानी चाहे मीठा पानी, हमेशा मनुष्य द्वारा पिये लायक पानी (पॉटेबल वाटर) होखे ई जरूरी ना बाटे। पृथिवी पर मौजूद अइसन ताजा पानी के ज्यादातर हिस्सा अइसन ना बाटे कि हमनी के ओकरा के सीधे बिना कौनों सफाई भा ट्रीटमेंट के पियल जा सके। ताजा पानी कई किसिम के गंदगी के प्रवेश से पिए लायक ना रहि जाला। एही से ताजा पानी भा फ्रेशवाटर के साफ पिए लायक पानी से अलगा बूझे के चाहीं। ई खाली भर खारा पानी से एकरा के अलगा करे खाती इस्तेमाल होखे वाला शब्द हवे।

## इहो देखल जाय
* खारा पानी
* नुनछाहपन

## संदर्भ

श्रेणी:पानी
रिफ्ट झील

[thumb|250x250px|[बैकाल झील  के स्वायतोय प्रायदीप के दक्खिनपूरबी किनारा के फॉल्ट वाला हिस्सा – active faulting shown by faceted spurs.]]
thumb|250x250px|Artificial rendering of the Albertine Rift showing four of its rift lakes
कौनों **रिफ्ट झील** अइसन झील होखे ला जे कौनों रिफ्ट जोन में फॉल्ट होखे के चलते जमीन के धँस जाए से गहिराई वाला हिस्सा में बने ला। ई एक्सटेंशनल टेक्टॉनिक्स के चलते होला, मतलब कि जहाँ प्लेट सभ के घस्काव के चलते तनाव भा खिंचाव पैदा होखे। अइसन झील सभ बहुधा क के रिफ्ट घाटी सभ में पावल जालीं आ बहुत गहिराई वाली हो सके लीं। इनहन के किनारे पर फाल्ट वाला खड़ा ढाल मिल सके लें।

## उदाहरण

* Lake Baikal, in Siberia
* Lake Balaton, in Hungary
* The Dead Sea, on the border of Israel, Palestine and Jordan, a pull-apart basin, formed along the Dead Sea Transform.
* Ebi Lake in China at the Dzungarian Gate on the border with Kazakhstan
* Lake Elsinore, in the Elsinore Trough in Southern California
* Lake Hazar, in Turkey
* Lake Idaho, a Pliocene rift lake in Idaho
* Lake Khuvsgul, northern Mongolia
* Limagne, an infilled Paleogene rift lake in France
* Lake Lockatong, a rift lake of Triassic age, formed in the Newark Basin.
* Lake Malawi, part of East African Rift
* The Orcadian Basin, in northern Scotland, had rift lakes that formed during the Middle Devonian.
* Rift Valley lakes, eastern Africa
* The Salton Sea, in Southern California
* Lake Tanganyika, part of Albertine Rift
* Lake Vostok, in Antarctica, may have formed in a rift setting
* Þingvallavatn, in Iceland

## संदर्भ

श्रेणी:झील
श्रेणी:रिफ्ट झील
अहिल्याबाई होलकर

**अहिल्याबाई होलकर** (31 May 1725 – 13 August 1795) मराठा साम्राज्य के एगो रानी रहली। इनकर जनम महाराष्ट्र के अहमादनगर के लगे जामखेड के चोंडी नाँव के जगह पर भइल रहे आ आगे जा के ई महेश्वर के रानी बनली। महेश्वर, वर्तमान में मध्य प्रदेश के इंदौर के दक्खिन में नर्मदा नदी के तीरे एगो कस्बा बाटे।

इनके पति आ महेश्वर के राजा खंडेराव होलकर के आ ससुर मल्हारराव होलकर के निधन के बाद ई गद्दी पर बइठली आ सत्ता सम्हरली। तुकोजी राव होलकर के ई आपन सेनापति बनवली आ अपना राज्य के आक्रमणकारी आ लुटेरा लोगन से रक्षा कइली।

इनका के पूरा भारत भर में मंदिर आ धरमशाला के निर्माण खातिर जानल जाला। इनका बनवावल मंदिर सभ में सभसे परसिद्ध बनारस के वर्तमान काशी विश्वनाथ मंदिर हवे।

## संदर्भ

श्रेणी:महाराष्ट्र के लोग
गणितीय भूगोल

**गणितीय भूगोल** () भूगोल बिसय के शाखा, चाहे भौतिक भूगोल आ गणित के संजुक्त शाखा हवे जेह में पृथिवी के साइज, एकरे बिबिध गति, सीजन आ ज्वारभाटा, एकर नापजोख, प्रोजेक्शन द्वारा एकर नक्शा के रूप में निरूपण आ अउरी आकाशीय पिंड सभ के संबंध में पृथिवी के अध्ययन कइल जाय।

## संदर्भ

## बाहरी कड़ी
* Mathematical Geography by Willis E. Johnson, Project Gutenberg books पर फ्री डाउनलोड करीं।

श्रेणी:भूगोल के शाखा
सुपरकंप्यूटर

240px|thumb|आइबीएम के ब्लू जीन/पी सुपरकंप्यूटर
**सुपरकंप्यूटर** () अइसन कंप्यूटर होखे लें जे आम-इस्तेमाल-कंप्यूटर सब के तुलना में बहुत हाई लेवल के परफारमेंस देवे लें। सुपरकंप्यूटर कुल के परफारमेंस आमतौर पर फ्लोटिंग-प्वाइंट ऑपरेशन पर सेकेंड (फ्लॉप्स-FLOPS) में नापल जाला। 2017 के बाद से अइसन सुपरकंप्यूटर बन चुकल बाड़ें जे 1017 फ्लॉप्स (सौ क्वाड्रिलियन फ्लॉप्स, 100 पेटाफ्लॉप्स, चाहे 100 PFLOPS) के गति से काम क सकत बाड़ें। एगो तुलना करे खातिर देखल जाय तब साधारन डेस्कटॉप कंप्यूटर सभ के परफार्मेंस के रेंज कुछ सौ गीगाफ्लॉप्स से ले के कुछ दहाई टेराफ्लॉप्स ले होखे ले। नवंबर 2017 के बाद से दुनिया के सगरी सभसे तेज 500 सुपरकंप्यूटर सभ लिनक्स आधारित ऑपरेटिंग सिस्टम पर काम क रहल बाड़ें। अमेरिका, यूरोपियन युनियन, ताइवान, जापान आ चीन में अउरी अधिका रिसर्च एह बात खातिर चालू बाटे कि अउरी बेसी ताकत वाला आ टेक्नालजी के हिसाब से पहिले से कहीं बेहतर एक्सास्केल सुपरकंप्यूटर बनावल जा सकें।

सुपरकंप्यूटर सब कंप्युटेशनल साइंस सब में बहुत महत्व के काम करे लें आ अइसन बहुत सारा फील्ड सभ में इनहन के इस्तेमाल बाटे जहाँ बहुत भारी गणना के जरूरत होखे ला। अइसन कुछ फील्ड सब के उदाहरण बाड़ें: क्वांटम मैकेनिक्स, मौसम भबिस्यबाणी, जलवायु रिसर्च, तेल आ गैस के खोज, मॉलिक्यूलर मॉडलिंग, फिजिकल सिमुलेशन वगैरह। इनहन के कोड तूरे वाला अध्ययन क्रिप्टैनालिसिस में बहुत जरूरत के इस्तेमाल होखे ला।

सुपरकंप्यूटर सभ के निर्माण के सुरुआत 1960 के दशक में भइल आ बाद के कई दशक ले अइसन सुपरकंप्यूटर *क्रे रिसर्च* के *कंट्रोल डेटा कॉर्पोरेशन* (सीडीसी) में *सीमूर क्रे* द्वारा बनावल जायँ। बाद के दशक में पैरेलल कंप्यूटिंग के बढ़त मिलल जेकरे बाद एक से ले के चार गो ले प्रॉसेसर के इस्तेमाल आम भ गइल। 1970 के दशक में वेक्टर प्रोसेसर के जमाना आइल आ 1976 में बनल क्रे-1 सुपरकंप्यूटर एकर उदाहरण रहल। वेक्टर कंप्यूटर के दबदबा 1990 के दसक ले रहल आ एकरे बाद मैसिव पैरेलल सुपरकंप्यूटर सभ के चलन एक तरह के रिवाजे बन गइल जे कई हजार ऑन-शेल्फ (अलमारी के रैक पर रखल) प्रोसेसर सभ के साथे काम करे लें।

अमेरिका लमहर समय ले सुपरकंप्यूटर के क्षेत्र में अगुवा देस रहल, पहिले क्रे के लगभग अकेल्ले दबदबा रहे आ बाद में अउरी टेक्नालजी कंपनी सभ आ गइलिन। 1980 आ 90 के दशक में जापान एह क्षेत्र में तेजी से आगे बढ़ल आ चीन एह क्षेत्र में बहुत सक्रिय भइल। जून 2020 के जानकारी तक ले, टॉप500 लिस्ट में सभसे ऊपर जापान के फुगाकु सुपरकंप्यूटर बाटे जेकर लिनपैक बेंचमार्क स्कोर 415 PFLOPS बाटे आ एकरे बाद समिट के नंबर बा जे 266.7 PFLOPS वाला बा। टॉप दस गो सुपरकंप्यूटर में से चार गो अमेरिका के, चीन आ इटली के दू-दू गो आ स्विट्जरलैंड के एक ठो सुपरकंप्यूटर सामिल बा। जून 2018 में टॉप500 लिस्ट के सुपरकंप्यूटर सभ के एकट्ठा परफार्मेंस क्षमता 1 एक्साफ्लॉप्स के निशान पार क गइल।

जून 2021 तक के जानकारी के मोताबिक टॉप500 लिस्ट में भारत के तीन गो सुपरकंप्यूटर, परम सिद्धि-एआइ, प्रत्युष, आ मिहिर (क्रम से: 89वाँ, 107वाँ आ 187वाँ रैंक पर) बाड़ें।


श्रेणी:कंप्यूटिंग
श्रेणी:अमेरिकी आबिस्कार
पर- आ पॉलीफ्लोरॉल्किल पदार्थ

**पर- आ पॉलीफ्लोरॉल्किल पदार्थ** (per- and polyfluoroalkyl substances) सिंथेटिक ऑर्गैनोफ्लोराइन केमिकल कंपाउंड हवें जिनहन में कौनों एगो अल्किल चेन से फ्लोरीन के परमाणु जुड़ल रहे लें। मतलब कि, इनहन में कम से कम एक ठो परफ्लोरॉल्किल म्वाइटी (moiety) –CnF2n– जरूर मौजूद होखे ला।
ऑर्गेनाइजेशन फॉर इकोनॉमिक को-ऑपरेशन एंड डेवेलपमेंट (OECD) के अनुसार:
PFASs are defined as fluorinated substances that contain at least one fully fluorinated methyl or methylene carbon atom (without any H/Cl/Br/I atom attached to it), i.e. with a few noted exceptions, any chemical with at least a perfluorinated methyl group (–CF3) or a perfluorinated methylene group (–CF2–) is a PFAS.

पर्यावरणी परभाव आ नोकसान के आँकलन के चलते इनहन के लमहर समय ले न टूटे वाला संरचना आ खतरनाक इस्थिति के कारण इनहन के हमेशा रहे वाला केमिकल (फॉरेवर केमिकल्स - forever chemicals) भी कहल जाला।

## संदर्भ

श्रेणी:प्रदूषणकारी
श्रेणी:हवा प्रदूषण
लिनक्स

**लिनक्स** चाहे **लीनक्स** () यूनिक्स-नियर एगो ओपेन-सोर्स ऑपरेटिंग सिस्टम हवे जे लिनक्स कर्नेल पर आधारित हवे; लिनक्स कर्नेल एगो ऑपरेटिंग सिस्टम कर्नेल हवे जे पहिली बेर 17 सितंबर 1991 के लीनस तोरवाल्ड्ज़ द्वारा रिलीज कइल गइल। साधारण तौर पर लिनक्स ऑपरेटिंग सिस्टम लिनक्स डिस्ट्रिब्यूशंस के रूप में पैकेज कइ के मिले ला। वर्तमान समय में दुनियाँ के लगभग सारा सुपरकंप्यूटर एही लिनक्स ऑपरेटिंग सिस्टम पर काम क रहल बाड़ें।

## संदर्भ


श्रेणी:ऑपरेटिंग सिस्टम
जेलीफिश

***जेलीफिश*** () चाहे ***जेली फिश*** (**जेली मछरी** चाहे **जेली मछली**), चाहे **समुंद्री जेली** कुछ समुंद्री जीव सभ के साधारण बोलचाल के भाषा में बोलावे के नाँव हवे; ई जीव सभ *नाइडेरिया* (cnidaria) संघ के *मेडुसोजोआ* (medusozoa) उपसंघ में आवे लें आ इनहन के जिनगी के मेडुसा-फेज में ई जेली भा जिलेटिन नियर लउके लें। आमतौर पर ई समुंदर के पानी में आजाद पँवरे वाला जीवधारी हवें जे छतरी भा घंटी के नियर देखलाइ पड़े लें आ बीचा में नीचे के ओर कई गो लचकीला पोंछ नियर अंग लटकल होखे लें जिन्हन के टैंटेकल्स कहल जाला; इनहन में से कुछ पानी में आजाद पँवरत रहे के बजाय समुंद्र के तली के चीजन से चपकल भी मिल सके लें। ऊपर के घंटी भा छतरी नियर हिस्सा धड़कन के जइसन हलचल भा हरकत क सके ला अगर इनहन के एक जगह से दुसरे जगह जाये के होखे। लटकल बाँह नियर टैंटेकल सभ में चपके वाली कोशिका होखे लीं आ ई आमतौर पर एक जगह से दुसरे जगह जाये आ शिकार पकड़े के कामे आवे लीं।

## इहो देखल जाय
* *[[ऑरेलिया ऑरिता]]* - साधारण चंद्रमा के आकृति के सभसे आम जेली मछली

## संदर्भ

श्रेणी:नाइडेरियन
माटी बिज्ञान

**माटी बिज्ञान** पृथिवी के सतह पर पावल जाये वाली माटी के प्राकृतिक संसाधन के रूप में अध्ययन करे वाला बिज्ञान हवे जे एकरे निर्माण, बर्गीकरण, भूगोलीय बितरण आ मैपिंग; भौतिक, रासायनिक, जीवीय आ उपजाऊपन के लच्छन; एकरे मनुष्य द्वारा इस्तेमाल आ मैनेजमेंट आ संरक्षण के अध्ययन करे ला।

माटी बिज्ञान के दू गो प्रमुख शाखा बाड़ी स: पेडोलॉजी, जे एकरे निर्माण, बिकास आ बर्गीकरण के अध्ययन करे ला, आ इडैफोलॉजी जेह में माटी आ जियतार जीवन के साथे एकरे सबंध आ अंतर्क्रिया (इंटरैक्शन) के अध्ययन कइल जाला।

## संदर्भ

श्रेणी:माटी बिज्ञान
लिम्नोलॉजी

**लिम्नोलॉजी** (, *लिम्नॉलजी*) पृथिवी के जमीनी हिस्सा वाला इलाका सभ में मौजूद पानी वाला इकोसिस्टम सभ के अध्ययन करे वाला बिज्ञान हवे। एह बिज्ञान में थलीय हिस्सा पर पावल जाये वाली झील, झरना, नदी, ताल, तलाब, रिजर्वायर, आ संबंधित नमभूमि आ जमीनभीतरी पानी (ग्राउंडवाटर) के जीवीय, रासायनिक, भौतिक आ भूबिज्ञानिक पहलू सभ के अध्ययन होखे ला। एह बिज्ञान के एगो नया शाखा लैंडस्केप लिम्नोलॉजी बाटे जे अध्ययन के साथे-साथ अइसन इकोसिस्टम सभ के मैनेज करे आ उनहन के संरक्षित (कंजर्व) करे के काम करे ला आ एह में लैंडस्केप एप्रोच के इस्तेमाल करे ला आ कौनों थलीय पनिहा इकोसिस्टम आ ओकरे थाला (ड्रेनेज बेसिन) के आपसी कनेक्शन सभ के धियान में रख के काम करे ला।

## संदर्भ


श्रेणी:पानी
श्रेणी:हाइड्रोग्राफी
श्रेणी:पनिहा इकोसिस्टम
श्रेणी:जलीय इकोलॉजी
श्रेणी:नदी
श्रेणी:झील
बिबकोड

**बिब्लियोग्राफिक कोड** () **बिबकोड** (bibcode) जेकरा के **रेफकोड** (refcode) भी कहल जाला, एगो कॉम्पैक्ट पहिचानक भा आइडेंटिफायर हवे जे कई गो खगोलिकी संबंधी डेटा सिस्टम में संदर्भ सामग्री के यूनीक तरीका से पहिचाने खाती इस्तेमाल होखे ला। शब्द बिबकोड, बिब्लियॉथिक कोड के छोट रूप (शॉर्टफ़ार्म) हवे।

## अंगीकार भइल
The Bibliographic Reference Code (refcode) was originally developed to be used in SIMBAD and the NASA/IPAC Extragalactic Database (NED), but it became a de facto standard and is now used more widely, for example, by the NASA Astrophysics Data System, which coined and prefers the term "bibcode".

## फॉरमैट
एह कोड के कुल लंबाई हमेशा फिक्स होखे ला जे 19 कैरेक्टर के होखे ला आ एकर रूप होला:
:`YYYYJJJJJVVVVMPPPPA`
एहिजे `YYYY` चार अंक के साल खातिर रिफरेंस होला `JJJJJ` कोड ई बतावे ला कि सामग्री कहँवा पब्लिश भइल रहल। जर्नल के संदर्भ के दशा में, `VVVV` कोड जर्नल के खंड (वोल्यूम) के बतावे ला, `M` ई बतावे ला कि जर्नल के कवना सेक्शन में संदर्भ छपल रहल (उदाहरण खातिर, `L` के मतलब 'लेटर' माने की चिट्ठी-पतरी वाला अनुभाग में छपल रहे), `PPPP` सुरुआत के पन्ना संख्या (पेज नंबर) बतावे ला, आ कोड `A` पहिला लेखक के अंतिम नाँव के पहिला अक्षर होखे ला। डॉट नियर, पीरियड के चीन्हा (`.`) के इस्तेमाल अइसन खाली फील्ड के भरे खातिर इस्तेमाल होखे ला जेकर संदर्भ में कौनों इस्तेमाल न हो रहल होखे, मने कि ओकरा से संबंधित कौनों जानकारी न होखे; इनहन के इस्तेमाल फील्ड पैडिंग में होला, मने की जानकारी अगर कम होखे तब फिक्स लंबाई १९ कैरेक्टर के पूरा करे खातिर। पैडिंग के ई काम हमेशा पब्लिकेशन कोड के दाहिने ओर कइल जाला आ वाल्यूम नंबर (खंड संख्या) आ पन्ना संख्या के बायें ओर। अइसन पन्ना संख्या जे 9999 से बेसी होखे `M` कॉलम में जारी रखल जाला।

छह अंक के लेख आइडी नंबर (6-digit article ID numbers (in lieu of page numbers)) जे फिजिकल रिव्यू पब्लिकेशन द्वारा 1990 के दशक के अंतिम दौर से इस्तेमाल में बाड़ें, इनहन के रचना आगे बतावल तरीका से होला: पहिला दू गो अंक लेख आईडी होखे ले, अंक संख्या (issue number) के बतावे लें, आ ई अंग्रेजी के छोटा अच्छर (लोवर-केस) में बदल दिहल जालें (01 = a, etc.) आ इनहन के कॉलम `M` में जोड़ल जाला। बाकी बचल चार गो डिजिट पन्ना के फील्ड में इस्तेमाल होखे लीं।

## उदाहरण
नीचे बिबकोड के कुछ उदाहरण दिहल गइल बाड़ें:

## इहो देखल जाय
* डिजिटल चीज पहिचानक

## संदर्भ

श्रेणी:पहिचानक
लुई अगासी

**ज्याँ लुई रुडोल्फ़ ऍगासी** (,  ; भारतीय उच्चारण में अगासीज चाहे आगासीज़) (28 मई 1807 — 14 दिसंबर 1873) स्विट्जरलैंड में जनमल एगो अमेरिकी जीव बिग्यानी आ भूबिग्यानी रहलें जे पृथिवी के प्राकृतिक इतिहास (नैचुरल हिस्ट्री) के क्षेत्र में अपने योगदान खातिर बिसेस रूप से जानल जालें।

आपन सुरुआती जिनगी स्विट्जरलैंड में बितावे के बा अगासी एरलान्जें आ म्यूनिख़ से डॉक्टर ऑफ़ फिलासफी के आ मेडिकल साइंस के डिग्री लिहलें। पेरिस में जॉर्ज कूवियर आ अलेक्जेंडर फॉन हम्बोल्ट के साथे अध्ययन करे के बाद ई न्यूशाट यूनिवर्सिटी में नेचुरल हिस्ट्री के प्रोफ़ेसर बन गइलें। 1847 में ई अमेरिका चल अइलें आ हार्वर्ड यूनिवर्सिटी में विजिटर बनलें। एकरे बाद ई जंतु बिज्ञान आ भूबिज्ञान के प्रोफेसर बन गइलें आ लॉरेंस साइंटिफिक स्कूल के हेड बनलें, कंपरेटिव जूलाजी के म्यूज़ियम के अस्थापना कइलें।

अगासी के अन्वीक्षण-ऑब्जर्वेशन करे खातिर डेटा एकट्ठा करे आ एनालिसिस करे में बेहतरीन प्लानिग खाती बिसेस रूप से जानल जाला। इनके मजिगर योगदान जंतु बिज्ञान, भूबिज्ञान (भूगर्भशास्त्र), आ अउरी संबंधित एरिया में रहल जेह में कई खंडन में हजारन पन्ना के लिखल पुस्तक शामिल बाड़ीं। इनके बिसेस रूप से इचथियोलॉजिकल बर्गीकरण खाती जानल जाला, एह में मेगालोडॉन नियर बिलुप्त जीव सभ के बर्गीकरण भी सामिल बा, आ इतिहासी भूबिज्ञान (भूगर्भशास्त्रीय इतिहास) के अध्ययन आ ग्लेशियर बिज्ञान के अस्थापना शामिल बा।

20वीं आ 21वीं सदी के दौरान, डार्विनवादी इवोल्यूशन के खिलाफत वाला बिचार, सृष्टि-रचना वाद में बिस्वास आ बैज्ञानिक नृजातिवाद (साइंटिफिक रेसिज्म) नियर बिचार जे इनके लेखन में देख्लाई पड़े लें, उनहन के चलते इनके रिपुटेशन आ योगदान के बिबाद के बिसय बना दिहलें।

## संदर्भ

श्रेणी:स्विट्जरलैंड के लोग
श्रेणी:अमेरिका के लोग
केसरिया

**केसरिया** से नीचे दिहल गइल कई अरथ सभ के बोध हो सके ला:

* केसरिया रंग - पीयर भा संतरहवा रंग के एगो किसिम
* केसरिया स्तूप - भारत के बिहार राज्य में एगो बौद्ध स्तूप
* केसरिया, बिहार - बिहार राज्य के पूर्बी चंपारन जिला में एगो जगह जहाँ केसरिया स्तूप बाटे
* केसरिया पेड़ा - एक किसिम के डार्क कलर के पेड़ा (मिठाई)

## इहो देखल जाय
* केसरिया बालम (Kesariya Balam) - एगो राजस्थानी लोक गीत जे मांड शैली में गावल जाला
* केसर - एक किसिम के सुगंधित मसाला आ दवाई के कामे आवे वाला चीज
* केसर के पौधा - जवना से केसर मसाला मिले ला
केसरिया पेड़ा

**केसरिया पेड़ा** भारतीय मिठाई पेड़ा के एगो परकार हवे जे गहिरा पीयर (डार्क पीला) रंग चाहे केसरिया रंग के होखे ला। ई खोआ आ चीनी आ केसर से बनावल जाला आ एह पर केसर के छिड़काव होखे ला जेकरा चलते एकर नाँव पड़ल हवे। बिहार राज्य में गया के केसरिया पेड़ा मशहूर हवे आ एहिजा के ख़ास मिठाई हवे।

## संदर्भ

श्रेणी:भारतीय मिट्ठा आ मिठाई
केसरिया रंग

**केसरिया रंग** () पीयर चाहे संतरहवा रंग के एगो किसिम हवे। ई गहिरा पीयर (डार्क पीला) होखे ला। रंग के नाँव केसर से लिहल गइल हवे जे एक किसिम के मसाला हवे आ केसर के पौधा से बनावल जाला। भारत के झंडा में तीन गो पट्टी में से सभसे ऊपरी पट्टी एही केसरिया रंग के होखे ला।

अंग्रेजी में एकरा के सैफ्रौन कलर आ उर्दू में ज़ाफ़रानी रंग कहल जाला।

श्रेणी:रंग
केसर के पौधा

**केसर के पौधा** (; बैज्ञा. नाँव: *crocus sativus*, *क्रोकस सैटाइवस*) एक किसिम के फूलदार पौधा हवे जेकरा के केसर मसाला खातिर जानल जाला। बैज्ञानिक बर्गीकरण में ई पौधा इरिडीसियाई परिवार के क्रोकस बंस में आवे ला। एकर खेती, मसाला खातिर ईरान, यूनान, मेसिडोनिया नियर देसन में होखे ला; भारत में ई काश्मीर राज्य में उपजावल जाला। एकरा से निकले वाला मसाला केसर के रेशा वजन के हिसाब से दुनियाँ के सभसे महँग मसाला सभ में आवे ला।

## संदर्भ
ज्वालामुखी बिजुरी

**ज्वालामुखी बिजुरी** (; ज्वालामुखीय बिजली) अइसन घटना हवे जेह में ज्वालामुखी के बिस्फोट के कारन इलेक्ट्रोस्टेटिक डिस्चार्ज होला आ आकासी बिजुरी नियर कड़क आ चमक पैदा हो जाला जबकि साधारण आकासी बिजुरी बादर में बने ले झंझावत के समय। ज्वालामुखी बिजुरी ज्वालामुखी से निकले वाला धुँआ, राखी के बादर के कन आ कभीकभार ऊपर जा के ठंढा हो के जमे वाला बर्फ के कन के आपसी टकराव कारण पैदा होखे ले जेकरे चलते ज्वालामुखी प्लूम (तेजी से ऊपर उठे वाला धुँआ, राखी वगैरह के संरचना) में स्टेटिक इलेक्ट्रिसिटी (स्थैतिक बिद्युत) पैदा हो जाले। अइसन घटना के, एही कारन डर्टी थंडरस्टॉर्म (गंदा झंझावात) भी कहल जाला। नम कन्वेक्शन, मने कि भाप वाला धुँआ के ऊपर उठान, आ ऊपर जा के ठंढा हो के एह में बरफ के निर्माण बिस्फोट के बाद उठे वाला बादर के डाइनामिक्स के परभावित करे लें। हालाँकि, साधारण तड़ितझंझा के बिपरीत ज्वालामुखी के बिजुरी एकरे बादर में बिना बरफ के कण बनले भी हो सके ला।

ज्वालामुखी बिजुरी के सभसे पहिला रिकार्ड कइल घटना 79 ईपू. में प्लिनी द यंगर द्वारा कइल गइल जे माउंट विसुवियस के बिस्फोट देखले रहलें। बाद के समय में एह दसा में सुरुआती ऑब्जरवेशन सभ भी एही विसुवियस ज्वालामुखी में कइल गइल।

## संदर्भ

श्रेणी:ज्वालामुखी
स्ट्रॉम्बोली

**स्ट्राम्बोली** (,   *स्ट्रॉम्बली*) टाइरेनियन सागर में, सिसिली टापू के उत्तर में एगो छोट दीप बाटे जेहपर **माउंट स्ट्राम्बोली** ज्वालामुखी परबत बाटे। स्ट्राम्बोली ज्वालामुखी, इटली के तीन गो सक्रिय ज्वालामुखी सभ में शामिल बाटे। ई दीप इटली के एओलियन दीप समूह के हिस्सा हवे जेकरा के लिपारी समूह भी कहल जाला।

दीप के कुल रकबा  बाटे, ई ज्वालामुखी परबत के एक तिहाई अइसन हिस्सा जे समुंद्र तल से ऊपर बा, से बनल दीप हवे, बाकी दू तिहाई हिस्सा समुंद्र के भीतर बाटे। 2016 में एह दीप के आबादी 500 रहल। एह ज्वालामुखी में कई बेर बिस्फोट भइल बाटे आ छोट-छोट बिस्फोट सभ के मामिला में ई लगभग लगातार सक्रीय रहे ला आ ई एह दीप के कई हिस्सा सभ से देख्लाई पड़े लें आ आसपास के समुंदरी इलाका से भी लउके लें; एही के चलते एकरा के "लाइटहाउस ऑफ़ द मेडिटेरेनियन" (भूमध्यसागर के लाइटहाउस) नाँव दिहल गइल हवे।

## संदर्भ

## बाहरी कड़ी

* Information about Stromboli and on its seismic monitoring network (italian)
* BBC documentary Island of Fire
* Scuola In Mezzo Al Mare School in the Middle of the Sea documentary (2019)

श्रेणी:ज्वालामुखी
श्रेणी:इटली के भूगोल
श्रेणी:सक्रिय ज्वालामुखी
केसर

**केसर** चाहे **जाफरान** () एक तरह के सुगंधित मसाला होला जे केसर के पौधा के फूल से निकालल जाला। फूल में बीचा में गहिरा नारंगी लर नियर बहरें निकलल संरचना होखे लीं जिनहन के एकट्ठा क के सुखा लिहल जाला। पकवान सभ में एकर इस्तेमाल महक आ सवाद ले आवे वाला छिड़काव के रूप में भी कइल जाला आ पकवान सभ में रंग ले आवे खातिर मिला के पकावलो जाला। केसर के रंग के खास केसरिया रंग भा ज़ाफ़रानी रंग के नाँव से जानल जाला।

## इहो देखल जाय
* केसर के पौधा
* केसरिया रंग
* केसरिया पेड़ा

## संदर्भ

श्रेणी:मसाला
श्रेणी:भारतीय मसाला
श्रेणी:भारतीय खाना
टाइरेनियन सागर

**टाइरेनियन सागर** चाहे **टिरेनियन सागर** () भूमध्य सागर के हिस्सा हवे जे इटली प्रायदीप के पच्छिम में बाटे। एकर नाँव इटली के टिरेनियाई लोगन के नाँव पर रखल गइल हवे। ई भूमध्य सागर (रूम सागर) के अइसन हिस्सा हवे जहाँ अफिरकी आ यूरोपीय प्लेट के टकराव वाला जगह हवे; एही कारन एहिजे कई गो ज्वालामुखी परबत समुंद्र के भीतर, आ ऊपर तक दीप के रूप में, पावल जालें। दुनिया के परसिद्ध स्ट्राम्बोली ज्वालामुखी एही सागर में सिसिली दीप के उत्तर में बाटे जेकरा के "भूमध्य सागर के प्रकाश स्तंभ" कहल जाला।

## संदर्भ

श्रेणी:इटली के भूगोल
श्रेणी:भूमध्य सागर
श्रेणी:भूमध्य क्षेत्र
श्रेणी:यूरोप के सागर
सिसिली

**सिसिली** () चाहे **सिसली**, भूमध्य सागर में सभसे बड़हन दीप हवे आ इटली के 20 गो क्षेत्र (प्रांत) सभ में से एगो क्षेत्र हवे। ई इटली के पाँच गो खुद शासित इलाका (ऑटोनॉमस रीजन) सभ में आवे ला आ एकर राजधानी पालेर्मो शहर हवे। पूरा टापू के कुल आबादी लगभग 50 लाख (5 मिलियन) बाटे।

त्रिभुज के आकृति के ई दीप इटली के मुख्य जमीनी एरिया से दक्खिन ओर पड़े ला जेकरा से मेसिना जलजोड़ एकरा के अलगा करे ला। ई एक तरह से भूमध्य सागर के बीचोबीच वाला हिस्सा में हवे। एकरे दक्खिन-पच्छिम में सभसे नगीचे के जमीनी हिस्सा ट्यूनीशिया के बा आ इनहन के बीचा में के जलजोड़ के सिसिली जलजोड़ कहल जाला। सिसिली के उत्तर में टाइरेनियन सागर बा जेह में कई गो दीप आ ज्वालामुखी बाड़ें; स्ट्राम्बोली इनहने में से हवे। सिसिली के सभसे प्रमुख रूप से जानल जाये वाला भूगोलीय चीज माउंट एटना हवे जे यूरोप के सभसे ऊँच सक्रिय ज्वालामुखी हवे आ दुनियाँ के कुछ सबसे बेसी सक्रिय ज्वालामुखी सब में सामिल बा।

## संदर्भ

श्रेणी:इटली के भूगोल
श्रेणी:भूमध्य सागर
एड्रियाटिक सागर

**एड्रियाटिक सागर** () दक्खिनी यूरोप में भूमध्य सागर के हिस्सा हवे, एकर उत्तरी बाँह, जे इटली प्रायदीप आ बाल्कन प्रायदीप के बीचा में बा आ दक्खिन में ओत्रांतो जलजोड़ एकरा के आयोनियन सागर से जोड़े ला। एकर बिस्तार उत्तर-पच्छिम से दक्खिन-पूरुब के दिसा में लंबाई लिहले बाटे, एकरे उत्तर में जमीनी हिस्सा पर इटली के परसिद्ध "पो घाटी" बाटे आ एह सागर के उत्तरी हिस्सा वेनिस के खाड़ी कहाला जे वेनिस शहर के नाँव पर पड़ल हवे।

एड्रियाटिक सागर के पच्छिमी तीरे पर इटली देस हवे आ पूरबी तीरे पर उत्तर से दक्खिन के क्रम में स्लोवेनिया, क्रोशिया, बोस्निया अउरी हर्जेगोविना, आ अल्बानिया देस बाड़ें जे बाल्कन प्रायदीप के पूरबी तट पर हवें।

एड्रियाटिक सागर में लगभग 1300 के आसपास छोट-बड़ टापू बाड़ें जिनहन में सभसे बेसी, बारह सौ से बेसिये, क्रोएशिया के तट के सहारे बाड़ें। एह सागर में सबसे बेसी एक्सक्लूजिव इकोनॉमिक जोन के एरिया इटली के बा आ सभसे कम बोस्निया आ हर्जेगोविना देस के बाटे।

वेनिस एह सागर के तट पर मौजूद परसिद्ध शहर हवे आ बारी एकरे किनारे बसल सभसे बड़हन शहर हवे।

## नोट


## संदर्भ


श्रेणी:भूमध्य सागर
श्रेणी:भूमध्य क्षेत्र
श्रेणी:यूरोप के सागर
आयोनियन सागर

**आयोनियन सागर** () भूमध्य सागर के हिस्सा हवे जे एगो खाड़ी (bay) नियर सागर हवे। एकरे पच्छिम में इटली के मुख्य प्रायदीप आ सिसिली टापू बाड़ें आ पूरुब में ग्रीस देस (यूनान) बा; उत्तर में ई एड्रियाटिक सागर से एगो पातर ओत्रांतो जलजोड़ से जुड़े ला। एह सागर में जादेतर मौजूद दीप सभ एकरे पूरबी हिस्सा में बाड़ें जे ग्रीस के हिस्सा हवें, इनहन में मुख्य समूह के आयोनियन दीपसमूह कहल जाला।

आयोनियन सागर में मौजूद कैलिप्सो गर्त भूमध्यसागर के सभसे गहिरी गर्त हवे जे हेलेनिक समुंद्री खाईं के हिस्सा हवे।


श्रेणी:भूमध्य सागर
श्रेणी:यूरोप के सागर
बुटी

**बुटी** () एगो जमीनी कटाव से बने वाला थलरूप हवे जे एगो अकेल खड़ा पहाड़ी नियर होला जेकरे ऊपरी हिस्सा में खड़ा ढाल पावल जाला आ ऊपर के सतह लगभग सपाट होखे ले। ई एकरे ले बड़हन थलरूप मेसा नियर निर्माण प्रक्रिया वाला होला बाकी मेसा से साइज में छोट होखे ला। भूगोल में ई आम चलन के नियम हवे कि जेकरे खड़ा ढाल वाला बिस्तार से ऊपर के सतह वाला हिस्सा छोट होखे ओकरा के बुटी कहल जाला आ ऊपरी सपाट हिस्सा के बिस्तार ऊँचाई वाला बिस्तार से बेसी होखे तब ओकरा के मेसा कहल जाला।

## गैलरी

File:Butte pdphoto roadtrip 24 bg 021604.jpg|Courthouse Butte near Sedona, Arizona
File:Вид на крепость Качахакаберд4.JPG|Qaxaç Qalası or Kachaghakaberd fortress, Khojali District, Azerbaijan
File:Pawnee Buttes2010.jpg|Pawnee Buttes, Pawnee National Grassland, Colorado
File:Algérie 2009.jpg|Tamanrasset Province, Algeria


श्रेणी:थलरूप
मियांडर

[240px|thumb|[क्यूबा देस के रियो काउटो नदी के लहरदार बहाव से बनल मियांडर।]]
thumb|alt=240|रियो नीग्रो नदी के मियांडर, आ पुरान छाड़न मियांडर चीन्हा आ गोखुर झील (छाड़न झील) सभ
**मियांडर** चाहे **नदी मियांडर** () एगो थलरूप हवे जे नदी चाहे कौनों अउरी जलधारा के साँप के चाल नियर लहरदार गोलाई वाला हिस्सा बना के बहे से बने ला। ई साधारण तौर पर नदी के मैच्योर अवस्था के लैंडफॉर्म हवे जहाँ नदी के बहाव रास्ता के ढाल बहुत कम हो जाला, सपाट मैदान में बहे लागे ले, आ ई दुन्नो साइड में कटाव करे ले आ अपना कछार में साँप नियर बहे ले। ई जमीनी कटाव (अपरदन भा इरोजन) से बने वाला थलरूप हवे। हिंदी में मियांडर के विसर्प कहल जाला।

मियांडर के साथे जुड़ल भू-आकृतिक लच्छन आ थलरूप सभ में पूल-रिफल के क्रम आ मियांडर सभ के पुरान होखे पर गोलाई वाला छूटल हिस्सा से बने वाला गोखुर झील वगैरह बाड़ें। गोखुर झील में कटाव आ जमाव दुनों के योगदान होखे ला।

जब कभी मियांडर बना के बहे वाली नदी के इलाका में अचानक उठान हो जाय तब ई अपना मियांडर सभ के भीतर नीचे के ओर कटान क के इनहन के अउरी गहिरा बनावे लागे ले आ एह तरीका से दू गो लैंडफॉर्म बने लें: एनट्रेंच्ड मियांडर आ इनसाइज्ड मियांडर।

एकर नाँव तुर्की में मौजूद प्राचीन यूनान में एही नाँव से जानल जाए वाली नदी मियांडर नदी के नाँव पर पड़ल हवे।

## इहो देखल जाय
* गोखुर झील
* *[[मियांडर नदी]]* तुर्की में नदी

## संदर्भ

## बाहरी कड़ी
### अउरी पढ़े लायक
* 

श्रेणी:थलरूप
श्रेणी:नदी मॉर्फोलॉजी
श्रेणी:जलीय भूआकृतिबिज्ञान
मैंग्रोव

230px|thumb|मैंग्रोव के सोर भाटा के समय पानी से ऊपर उतराइल रहे लीं
[230px|thumb|right|[केरल के कन्नूर में मैंग्रोव बनस्पति]]
**मैंग्रोव** अइसन छोट झाड़ी नियर पौधा चाहे फेड़ होलें जे समुंद्र के तटीय इलाका सभ के खारा पानी चाहे कुछ कम खारा पानी (ब्रैकिश वाटर) में होखे लीं। मैंग्रोव शब्द के इस्तेमाल अइसन उष्णकटिबंधी इलाका भा क्षेत्र सभ खातिर भी होला जहाँ एह तरह के बनस्पति पावल जालीं। मैंग्रोव बनस्पति पूरा दुनियाँ भर में उष्णकटिबंध आ उपोष्णकटिबंध के इलाका में पावल जालीं, इहाँ तक कि कुछ समशीतोष्ण इलाका सब में भी मिले लीं; हालाँकि, इनहन के मुख्य एरिया 30° N आ 30° S हवे आ सभसे बेसी कंसंट्रेशन भूमध्यरेखा के 5° दुनों ओर के बीचा में देखे के मिले ला।

मैंग्रोव के उत्पत्ती लेट क्रीटैशियस से पैलियोसीन के बीचा में भइल मानल जाला आ ई पूरा बिस्व में फइल गइल, बिसेस रूप से प्लेट टैक्टॉनिक्स संबंधी मूवमेंट के चलते।

मैंग्रोव सभ नमक के सह सके लें (इनहन के *हैलोफाइट* कहल जाला), आ लहर सभ के मार झेल सके लें; एही कारण ई समुंद्र के तीरे के के कठिन पर्यावरण में अपना के एडाप्ट क सके लें। इनहन में एक किसिम के जटिल सिस्टम होखे ला जे नमक के छान सके ला आ इनहन के सोर (जड़) नमकीन पानी में बूड़े आ लहर के झटका झेले खातिर बिसेस रूप से तइयार रहे ले। ई कम ऑक्सीजन वाला पानी के जमाव वाला दलदली कीचड़-कानो वाला क्षेत्र सैम में भी रह सके लें हालाँकि, अंतरज्वारीय क्षेत्र के ऊपरी हिस्सा में इनहन के बढंती बिसेस रूप से होखे ला।

पर्यावरण खातिर मैंग्रोव बन सभ के बिसेस महत्त्व बाटे। ई समुंद्र तट के सुरक्षा करे लें, इनहन के सोर (जड़) कई किसिम के जीवधारी सभ के आवास बने लीं; इनहन के दलदली इलाका कार्बन के सोख के नीला कार्बन में बदले ला आ जलवायु बदलाव के रोके में सहायक होला। गंगा-ब्रह्मपुत्र डेल्टा में, भारत आ बांग्लादेस में फइलल सुंदरबन दुनिया के सभसे बड़ एकलगातार मैंग्रोव बन हवे। एहिजे के एगो खास मैंग्रोव बनस्पति *heritiera fomes* के सुंदरी के पेड़ कहल जाला।

## इहो देखल जाय
* मैंग्रोव बन
* मैंग्रोव बनस्पति के बिस्व बितरण
* सुंदरबन

## बाहरी कड़ी

* Conservation and management of mangroves in India, FAO पेपर

श्रेणी:पर्यावरण

श्रेणी:मैंग्रोव क्षेत्र
नुनछाह पानी

**नुनछाह पानी** (, *ब्रैकिश वाटर* चाहे brack water, *ब्रैक वाटर*) अइसन पानी होखे ला जे ताजा पानी से बेसी नमकीन होला बाकी समुंद्री नमकीन पानी भा खारा पानी से कम नमकीन होखे ला। अइसन पानी अक्सरहा अइसन समुंद्री चाहे खारा पानी के झील सभ के तीरे पर पावल जाला जहाँ कवनो नदी आ के मिल रहल होखे; नदी के ताजा पानी आ समुंद्र भा नमकीन झील के नमकीन पानी के मिले वाला इलाका में अइसन कुछ कम खारा चाहे नुन्छाह पानी के क्षेत्र बन जाला। कई गो समुंद्र किनारे के झील सभ में अइसन पानी पावल जाला अगर ऊ झील एक ओर समुंद्र से जुड़ल होखे आ ज्वार-भाटा के पानी के आवाजाही होखत होखे।

## संदर्भ

श्रेणी:समुंद्र बिज्ञान
श्रेणी:पानी
उपोष्णकटिबंध

[300px|thumb|[कोपेन के जलवायु वर्गीकरण|कोपेन के जलवायु बर्गीकरण में उपोष्णकटिबंधी जलवायु वाला इलाका।]]
300px|thumb|पृथिवी के तापीय कटिबंध सभ के सरल नक्शा।
**उपोष्णकटिबंध** () भूगोलीय आ जलवायु क्षेत्र हवें जे उत्तरी गोलार्ध में उष्णकटिबंध के उत्तर में आ दक्खिनी गोलार्ध में उष्णकटिबंध के दक्खिन में बाड़ें। भूगोलीय रूप से इनहन के उत्तरी आ दक्खिनी उपोष्णकटिबंध कहल जाला आ ई 23°26′11.1″ (चाहे 23.43642°) से 35° अक्षांसन के बीचा में पावल जालें। जइसन कि नाँव से साफ बाटे, ई उष्णकटिबंध के सीमा के ठीक पार वाला इलाका हवें; इनहन के बाद समशीतोष्ण (टेम्परेट) इलाका सुरू हो जाला। भूगोल में जेह अक्षांसी इलाका के घोड़न के अक्षांस कहल जाला उहो बेल्ट एही उपोष्ण कटिबंध में आवे लीं।

उपोष्ण कटिबंध के जलवायु के प्रमुख लच्छन हवे तेज गर्मी आ कुछ हलका जाड़ा जहाँ कभी-काल्ह के बरफ गिरे ले। अधिकतर उपोष्णकटिबंध के दू किसिम के क्षेत्र में बाँटल जाला: नम उपोष्णकटिबंध, जहाँ बरखा गर्मी के महीना सभ में होखे ला, जइसे कि दक्खिन पूरबी चीन आ दक्खिन पूरबी अमेरिका; आ सूखल गर्मी के इलाका चाहे भूमध्यसागरीय जलवायु जहाँ सीजनल बरखा ठंढा महीना सब में होखे ला, उदाहरण खातिर भूमध्य सागरीय बेसिन के इलाका चाहे दक्खिनी कैलिफोर्निया के इलाका।

उपोष्ण कटिबंधी जलवायु कुछ जगह पर उष्णकटिबंध के भीतर भी पावल जा सके ला जहाँ लोकल ऊँचाई बहुत जादे होखे, जइसे की मैक्सिको के पठार आ वियतनाम के पठार।

दुनिया के बिसाल रेगिस्तान सभ के काफी इलाका एही उपोष्ण कटिबंध वाला हिस्सा में पड़े ला जेकर कारन उपोष्णकटिबंधी रिज़ के निर्माण हवे। जे इलाका समुंद्र के किनारे वाला होखे लें ओहिजे उष्णकटिबंधी चक्रवात सभ के चलते भारी बरखा देखेके मिले ला; जबकि अइसन इलाका ठंढा समुंद्र के तीरे पड़े लें ओहिजे (आमतौर पर महादीप सभ के दक्खिनी पच्छिमी हिस्सा में) धुंध, कोहासा, सूखा आ सूखल गर्मी के सीजन देखे के मिले ला। बिबिध किसिम के पाम, रसेदार फल, आम, पिस्ता, लीची, आ एवाकाडो नियर पेड़-पौधा एह क्षेत्रन में उपजावल जालें।

श्रेणी:भौतिक भूगोल
श्रेणी:जलवायु क्षेत्र
ज्वार भाटा

**ज्वार भाटा** चाहे **ज्वारभाटा** () समुंद्र में पानी के उतार-चढ़ाव के घटना हवे जे चंद्रमा आ सुरुज के खिंचाव वाला बल आ पृथिवी के घुमरी के संजुक्त परिणाम आ परभाव होला। ई घटना समुंद्र के तीरे सभसे बढ़ियां अनुभव कइल जाला जहाँ निश्चित समय के अंतर पर समुंद्र के पानी किनारे पर ऊपर चढ़े ला आ फिर निश्चित समय पर एह में उतार होखे ला; ऊपर चढ़े के समुंद्री ज्वार आ नीचे उतार के भाटा कहल जाला। समुंद्री पानी के एह चढ़ाव उतार के समय के निर्धारण ज्वारभाटा सारिणी बना के कइल जा सके ला काहें से कि हर जगह खातिर एकर समय निश्चित होखे ला।

ज्वार-भाटा के ऊँचाई-निचाई आ समय पर कई चीजन के परभाव पड़े ला: मुख्य परभाव चंद्रमा आ सुरुज के आपसी स्थिति (चंद्रमा के कला) होला, एकरे अलावा समुंद्र के गहिराई आ बिस्तार, किनारा के प्रकार नियर चीजन के परभाव पड़े ला। आमतौर पर कौनों जगह पर दू बेर अइसन उतार चढ़ाव के घटना देखल जाला, दुनों बेर पानी के चढ़ाव आ उतार के मात्रा बरोबर होखे ला; एकरा से सेमी-ड्यूरिनल टाइड कहल जाला। एकरे अलावा कुछ जगहन पर दिन में एक बेर चढ़ाव-उतार देखल जाला, एकरा के ड्यूरिनल (दैनिक) ज्वारभाटा कहल जाला। एगो तीसरा किसिम भी कई जगह देखल जाला जहाँ दिन में दू बेर उतार चढ़ाव होखे ला बाकी दुनों बेर के चढ़ाव-उतार के ऊँचाई में फरक होखे ला।

ई आम समुंद्री लहर के प्रकार ना हवे, हालाँकि, एह घटना के चलते समुंद्री किनारे पर पानी के उतार-चढ़ाव के लहर के रूप में परिभाषित कइल जा सके ला आ इनहन के ज्वारभाटा लहर (टाइड वेव्ज़) कहल जाला; इनहन के उत्पत्ती के मैकेनिज्म बिल्कुले अलगा टाइप के होखे ला।
ज्वारभाटा क्षेत्र

**ज्वारभाटा क्षेत्र** () समुंद्र के तीरे के अइसन क्षेत्र होला जे ज्वारभाटा के चलते समुंदर के पानी में बूड़त-उतिरात रहे ला। ज्वार आवे पर एह इलाका में पानी भर जाला आ भाटा के समय पानी खरक जाला आ ई इलाका पानी से बहरें उतिरा जाला।

श्रेणी:समुंद्र बिज्ञान
श्रेणी:ज्वार-भाटा
मैंग्रोव बन

[thumb|[तमिलनाडु के पिचावरम में मैंग्रोव बन के दृश्य]]
thumb|मैंग्रोव जंगल सभ के बिस्व में बितरण देखावत नक्शा।
**मैंग्रोव बन** समुंद्र के तीरे के ज्वारभाटा क्षेत्र वाला नम, दलदली इलाका के बन हवें जहाँ मुख्य बनस्पति मैंग्रोव होखे ले। मैंग्रोव बनस्पति में अइसन छोट-छोट पेड़-पौधा आवे ले जे नमकीन पानी के सह सके लें आ समुंद्री लहर के मार झेल सके लें; समुंदरी तीरे के कठिन इलाका सभ में आपन बिकास क सके लें। चूँकि, मैंग्रोव सभ बहुत ठंढा तापमान में ना रह सके लें मैन्ग्रोव बन सभ के बितरण उष्णकटिबंधी आ उपोष्ण कटिबंधी इलाका में पावल जाला। 

मैन्ग्रोव सभ के 80 से बेसी प्रजाति चिन्हित कइल गइल बाड़ीं। ई सगरी प्रजाति सभ समुंदर के नमकीन पानी के सह सके लीं, ज्वारभाटा क्षेत्र में कम आक्सीजन वाला दलदली इलाका में जिंदा रह सके लीं।

पर्यावरण के हिसाब से मैंग्रोव बन चाहे मैंग्रोव जंगल सभ के कई महत्व वाला रोल बाड़ें। ई समुंद्र के किनारा के रक्षा करे लें, बहुत सारा जीव सभ के आवास उपलब्ध करावे लें आ इनहन के दलदली इलाका नीला कार्बन (ब्लू कार्बन) के भंडार के रूप में जलवायु बदलाव के रोके में मददगार होखे ला।

गंगा, ब्रह्मपुत्र आ मेघना नदी के डेल्टा वाला इलाका में, भारत आ बांग्लादेस में फइलल, सुंदरबन दुनियाँ के सभसे बड़हन मैंग्रोव बन हवे।
 

## इहो देखल जाय
* मैंग्रोव बनस्पति
* मैंग्रोव बनस्पति के बिस्व बितरण
* सुंदरबन

## संदर्भ

श्रेणी:मैंग्रोव
पिचावरम मैंग्रोव बन

**पिचावरम मैंग्रोव बन** भारतीय राज्य तमिल नाडु के कडलूर जिला के चिदांबरम तालुका में मैंग्रोव के एगो के जंगल बाटे। एकर नाँव बगल के एही नाँव के गाँव के नाँव पर पड़ल हवे। तालुका (तहसील) मुख्यालय से ई लगभग 10 किमी पूरुब ओर बाटे। ई वेल्लर नदी आ कोल्लिदम नदी (Coleroon river) के एश्चुअरी के बीचा में समुंद्र के तीरे एगो जंगल हवे। बीचा में से एगो अउरी छोट खन उप्पनारु नदी बहे ले। जिला के वेबसाइट आ कुछ अन्य स्रोत सभ के मोताबिक ई दुनियाँ के दुसरा सभसे बड़ एकलगातार मैंग्रोव बन हवे, सुंदरबन के बाद।

## गैलरी

Pichavaram1.jpg|एगो मैंग्रोव झुंड के दूरी से लिहल फोटो
Inside Pichavaram Mangrove Forest.jpg|जंगल के एगो दृश्य
Mangroves of Pichavaram.jpg|मैंग्रोव पेड़ सभ
Pichavaram mangrove forest 2.jpg|मैग्रोव के सोर (जड़) सभ
Little Egret at Pichavaram Tamil Nadu.jpg| मैग्रोव में एगो किल्चिया बकुला

## संदर्भ

## बाहरी कड़ी

श्रेणी:मैंग्रोव क्षेत्र
श्रेणी:भारत के बन
श्रेणी:तमिलनाडु के भूगोल
श्रेणी:कुड्डालोर जिला
ओजार्क

**ओजार्क** (, *ओज़ार्क्स*), जेकरा के **ओजार्क के पठार** चाहे **ओजार्क पठार** के नाँव से भी जानल जाला, अमेरिका के आर्कन्सा आ मिसौरी राज्यन में एगो भौतिक प्रदेश (फिजियोग्राफिक रीजन) बाटे। ई अमेरिकी भूबैज्ञानिक सर्वेक्षण (USGS) द्वारा कइल बर्गीकरण में इंटीरियर हाइलैंड्स के हिस्सा हवे।

ओजार्क पठार के दू हिस्सा में, मने की दू गो अउरी उपप्रदेश में बाँटल जाला: बोस्टन पहाड़ आ स्प्रिंगफील्ड-सालेम पठार। एह पठार पर दू गो परबत बाड़ें, आर्कन्सा के बोस्टन पहाड़ आ मिसौरी के सेंट फ्रांकोइस पहाड़।

## संदर्भ

श्रेणी:अमेरिका के भौतिक प्रदेश
श्रेणी:अमेरिका के भूगोल
ओजार्क (बहुअर्थी)

**[[ओजार्क]]** अमेरिका के बिचला-दक्खिनी हिस्सा में एगो पठार (ऊँचभूमि) बाटे जे आर्कन्सा आ मिसौरी राज्यन में बिस्तार लिहले बा।

एकरे अलावा अउरी अरथ हो सके लें:

## जगह
* ओजार्क काउंटी, मिसौरी
* दि ओजार्क लेक्स

## कला-संस्कृति
* ओजार्क (टीवी सीरीज)
ओजार्क (टीवी सीरीज)

**ओजार्क** एगो अमेरिकी अपराध ड्रामा टीवी सीरीज बाटे जे बिल डुबुक आ मार्क विलियम्स के बनावल बा आ नेटफ्लिक्स खातिर एकर प्रोडक्शन एमआरसी द्वारा कइल गइल बाटे। सीरीज में जेसन बैटमैन आ लौरा लिने मार्टी बर्ड आ वेंडी बर्ड के मुख्य भूमिका में बाटे; एगो शादीशुदा जोड़ा जे अपना परिवार के साथे दि ओजार्क लेक्स जाला लोग, काला धन के सफेद करे खातिर। बैटमैन एह सीरीज में डाइरेक्टर आ एक्जीक्यूटिव प्रोड्यूसर के काम भी कइले बाड़ें। एकर पहिला सीजन 21 जुलाई 2017 के रिलीज भइल रहल, दुसरा सीजन 31 अगस्त 2018 के आ तिसरा सीजन 27 मार्च 2020 के रिलीज भइल। सभसे हालिया, चउथा आ अंतिम सीजन के पार्ट 1 21 जनवरी 2022 के रिलीज भइल आ पार्ट 2 अभी 2022 में बाद में रिलीज होखी।

## एपिसोड

### Season 1 (2017)

## संदर्भ

श्रेणी:अमेरिकी टीवी सिरीज
श्रेणी:नेटफ्लिक्स ओरिजनल प्रोग्रामिंग
मोहम्मद अल-इदरीसी

**मोहम्मद अल-इदरीसी** (1100 – 1165) जिनके खाली **अल-इदरीसी** के नाँव से भी जानल जाला, एगो अरब मुसलमान भूगोलवेत्ता, नक्शानवीस (कार्टोग्राफर) आ मिस्रबिज्ञानी रहलें। ई कुछ दिन ले सिसिली के पालेर्मो में रोजर II के दरबार में रहलें। इनकर जानम  स्वेटा (Ceuta) नामक एगो अस्थान (वर्तमान स्पेन में) पर भइल रहल। ई दुनियाँ के नक्शा बनवलें जे मध्य जुग के नक्शा सभ में सभसे बेहतरीन मानल जाला; इनके एह नक्शा के *टेबुला रोजरियाना* (1154) के नाँव से परसिद्धि हवे।

क्लार्क युनिवर्सिटी के द्वारा बनावल गइल जीआईएस सॉफ्टवेयर के नाँव इनके सम्मान में इदरीसी (IDRISI) रखल गइल (अब एकर नाँव टेरसेट हो गइल बा)।

## काम
### ''टेबुला रोजरियाना''

## संदर्भ

श्रेणी:अरब लोग
श्रेणी:अरब के बिद्वान
श्रेणी:अरब भूगोलवेत्ता
रिफ्ट

भूबिज्ञान में **रिफ्ट** (rift) पृथिवी के सतह पर एगो लमहर निचाई वाला हिस्सा होला जहाँ जमीन के खिंचाव होखे ला आ एह तनाव भा खिंचाव से जमीन के एगो लमहर हिस्सा धँस जाला। अइसन धँसक गइल हिस्सा के ग्राबेन कहल जाला चाहे हाफ-ग्राबेन कहल जाला आ ई कई गो, एक सिधाई में मिल के रिफ्ट घाटी बनावे लें। ई एक्टेंशनल प्लेट टैक्टॉनिक्स से जुड़ल घटना होखे ले। आमतौर पर रिफ्ट सभ में समुंद्र के पानी भर जाए से सागर, आ जमीनी हिस्सा में अइसन पानी एकट्ठा हो जाए के कारन रिफ्ट झील बने लीं।

सभसे प्रमुख रिफ्ट सभ के निर्माण समुंद्र सभ के भीतर मिड-ओशनिक-रिज सभ के सहारे भइल बा जहाँ प्लेट एक दुसरे से दूर हटे लीं आ नाया पदार्थ बहरें निकल के लिथास्फीयर के निर्माण करे ला।

श्रेणी:जियोलॉजी
श्रेणी:प्लेट टेक्टॉनिक्स
जूलिया गार्नर

thumb
**जूलिया गार्नर** (Julia Garner; जनम 1 फरवरी 1994) एगो अमेरिकी एक्ट्रेस बाड़ी। इनके नेटफ्लिक्स पर प्रसारित होखे वाला अमेरिकी टीवी सिरीज *[[ओजार्क (टीवी सीरीज)|ओजार्क]]* (2017–अबतक) में रूथ लैंगमोर के रोल खातिर खास पहिचान मिलल बाटे। एह रोल खातिर इनका के दू गो प्राइमटाइम एमी अवार्ड, ड्रामा सीरीज में जबरदस्त परफार्मेंस खातिर मिल चुकल बाड़ें। गार्नर ऍफ़एक्स टीवी चैनल के ड्रामा सिरीज *दि अमेरिकन्स* (2015–18),  नेटफ्लिक्स मिनीसिरीज *मैनियाक* (2018), ब्रावो टीवी के असली घटना आधारित सीरीज *डर्टी जॉन* (2018–19), आ नेटफ्लिक्स मिनीसिरीज *इन्वेंटिंग एना* (2022) में काम क चुकल बाड़ी।

गार्नियर जवना फिलिम सब में काम कइले बाड़ी उनहन में *मार्था मार्सी मे मार्लीन* (2011), *द पर्क्स ऑफ़ बीइंग वालफ्लावर* (2012), आ *सिन सिटी: अ डैम टु किल फ़ॉर* (2014) सामिल बाड़ीं। जवना फिलिम सभ में इनका के लीड रोल मिलल बा उनहन में *वी आर वाट वी आर* (2013), *ग्रैंडमा* (2015), आ *दि असिस्टैंट* (2019) सामिल बाड़ीं।

## संदर्भ

## बाहरी कड़ी

* 

श्रेणी:जियत लोग
श्रेणी:1994 में जनम
डिब्रू-सैखोवा नेशनल पार्क

**डिब्रू-साईखोवा नेशनल पार्क** (Dibru-Saikhowa National Park) भारतीय राज्य आसाम में एगो नेशनल पार्क बाटे जे एहिजा के डिब्रूगढ़ आ तिनसुकिया जिला में बिस्तार लिहले बा। एकरा के जुलाई 1997 में बायोस्फियर रिजर्व घोषित कइल गइल रहे; कुल  रकबा वाला एह रिजर्व में  कोर एरिया आ  के बफर जोन रहल।

ई नेशनल पार्क हाल में समाचार सभ में आइल जब एहिजे एगो दुलर्भ किसिम के चिरई प्रजाति मैंडारिन बत्तख के करीबन 120 बरिस के बाद दोबारा देखल गइल; ई चिरई एहिजे के मागुरी झील में लउकल।

## इहो देखल जाय
* आसाम के भूगोल
* भारत के नेशनल पार्क सभ के लिस्ट

## संदर्भ

## बाहरी कड़ी
*Dibru-Saikhowa National Park - Dibru-Saikhowa Conservation Society
*Dibru-Saikhowa National Park - portal

श्रेणी:भारत के नेशनल पार्क
श्रेणी:आसाम के भूगोल
श्रेणी:तिनसुकिया जिला
श्रेणी:डिब्रूगढ़ जिला
मोसाद

**मोसाद** (Mossad) इजराइल देस के नेशनल इंटेलिजेंस एजेंसी हवे। ई इजराइल के जासूसी संस्था सभ में से एक हवे जबकि दू गो अउरी अइसन एजेंसी बाड़ी: अमन (सेना के जासूसी एजंसी) आ शीन बेत (आतंरिक सुरक्षा संबंधी जासूसी एजेंसी)।

मोसाद के जिम्मेदारी इंटेलिजेंस (जासूसी के सूचना) एकट्ठा कइल, कॉवर्ट ऑपरेशन (छिपल अभियान) चलावल, आ काउंटर-टेररिज्म (आतंकवाद-बिरोधी) काम कइल हवे। एकर डाइरेक्टर सीधे आ खाली परधानमंत्री के रिपोट करे लें। एकर सालाना बजट के अनुमान (एस्टीमेट) लगभग 10 बिलियन शेकल (US$2.73 बिलियन) होखे के बाटे आ अइसन अनुमान लगावल जाला कि एह संस्था में कुल 7,000 लोग नियुक्त बाड़ें, एह तरीका से ई सभसे बड़हन जासूसी एजंसी बन जाले। अउरी इजराइली सुरक्षा एजेंसी सभ (जइसे कि इजराइली सेना या इजराइल सिक्योरिटी एजेंसी) के बिपरीत एकर मकसद, लक्ष्य, रोल, मिशन पावर चाहे बजट वगैरह कुछऊ कौनों कानून के तहत परिभाषित नइखे।

## बाहरी कड़ी

*
*  
*  

श्रेणी:इजराइल
ग्रान चाको

**ग्रान चाको** () चाहे **सूखल चाको** (Dry Chaco) दक्खिन अमेरिका के एगो प्राकृतिक प्रदेश बाटे। दक्खिन अमेरिका के लगभग बीचोबीच, एकर बिस्तार रियो डी ला प्लाटा नदी के बेसिन में बाटे आ ई अध-सूखल रेगिस्तान (सेमी-एरिड) नियर इलाका हवे जहाँ गरम जलवायु आ बहुत कम आबादी पावल जाले। राजनीतिक रूप से देखल जाय तब एकर ज्यादातर हिस्सा उत्तरी अर्जेंटीना आ पच्छिमी पराग्वे में पड़े ला; एकरे अलावा पूरबी बोलीविया आ ब्राजील के मातो ग्रासो आ मातो ग्रासो दू सुल राज्यन के हिस्सन पर एह प्राकृतिक प्रदेश के बिस्तार बाटे। ई बिचला एंडीज के पूरुब में पड़े वाला निचाई वाला मैदानी हिस्सा (लोलैंड प्लेन) हवे जेकरा के कभी-काल्ह चाको मैदान भी कहल जाला।

## संदर्भ

## बाहरी कड़ी

* The National Museum of Natural History's description of Gran Chaco
* 
* photos of the Paraguay Chaco

श्रेणी:दक्खिन अमेरिका के भूगोल
प्राकृतिक प्रदेश

भूगोल में **प्राकृतिक प्रदेश** () एगो आधारभूत (बेसिक) इकाई होला जहाँ मुख्य प्राकृतिक दसा सभ, जइसे कि भौतिक स्वरूप, जलवायु, प्राकृतिक बनस्पति वगैरह एक समान पावल जाली। बिख्यात भूगोलवेत्ता ए.जे. हर्बर्टसन प्राकृतिक प्रदेश के बर्गीकरण खातिर तीन गो चीज - कन्फिगरेशन, जलवायु आ बनस्पति के आधार बनवले रहलें आ पूरा बिस्व के नौ गो मुख्य प्राकृतिक प्रदेश में बँटले रहलें।मुख्य रूप से तीन गो भौतिक तत्व — जलवायु, बनस्पति आ माटी के एकसमान (होमोजीनस) बितरण वाला इलाका प्राकृतिक प्रदेश कहालें। भूगोलवेत्ता दांतिन इनहन के सीमा निर्धारण में ऊँचाई-निचाई (रेलीफ़) आ जलवायु दू गो तत्व के प्रमुख मनलें रहलें आ तिसरहा अस्थान पर बनस्पति के रखले रहलें।

## संदर्भ

श्रेणी:भूगोल
श्रेणी:प्रादेशिक भूगोल